«Barselona»ning oxirgi mashg‘uloti vaqtida jamoa hujumchisi Neymar va jamoaning yangi himoyachisi Nelson Semedu o‘rtasida ziddiyat yuzaga keldi. Bu haqda AS xabar tarqatdi. Braziliyalik hujumchi vaziyatlardan birida Semeduning oyog‘iga tashlangan va o‘zini juda yomon tutgan. U bundan norozilik bildirgan portugaliyalik futbolchiga mushtlari bilan tashlangan, ammo jamoadoshlari o‘rtaga tushgan. Maskerano Neymarni tinchlantirishga harakat qilgan va uni olib ketgan. Ushbu voqea Neymarning kataloniyaliklar klubini tark etishi haqidagi xabarlarni haqiqatga yaqinlashtirdi. Ayni vaqtda «PSJ» Neymarga jiddiy taklif bilan chiqmoqda. OAV parijliklar bu futbolchi bilan kelishuvga erishgani haqida xabarlar tarqatmoqda.